สังคมข่าวหุ้น
**ดัชนีตลาดหุ้นไทยปิดบวกได้จากปัจจัยหนุนเรื่อง “เฟด” คงอัตราดอกเบี้ยนโยบาย เทรดวอร์ที่เริ่มดีขึ้นตามลำดับ และสถานการณ์การเมืองภายในประเทศที่ กกต.เตรียมประกอบผลการเลือกตั้งในอีกไม่กี่วันข้างหน้านี้ ขณะที่ผลประกอบการของ บจ.ไตรมาส 1/2562 เริ่มออกมามากขึ้น มีทั้งที่มากกว่าโบรกฯ คาด และน้อยกว่าคาด แนวรับวันนี้ 1,670 จุด และแนวต้าน 1,690-1,695 จุด แต่ในระยะสั้นยังไม่ผ่าน 1,700 จุดแน่นอน
2 พ.ค. 2562

คาเฟอีน
**ดัชนีตลาดหุ้นไทยปิดบวกได้จากปัจจัยหนุนเรื่อง “เฟด” คงอัตราดอกเบี้ยนโยบาย เทรดวอร์ที่เริ่มดีขึ้นตามลำดับ และสถานการณ์การเมืองภายในประเทศที่ กกต.เตรียมประกอบผลการเลือกตั้งในอีกไม่กี่วันข้างหน้านี้ ขณะที่ผลประกอบการของ บจ.ไตรมาส 1/2562 เริ่มออกมามากขึ้น มีทั้งที่มากกว่าโบรกฯ คาด และน้อยกว่าคาด แนวรับวันนี้ 1,670 จุด และแนวต้าน 1,690-1,695 จุด แต่ในระยะสั้นยังไม่ผ่าน 1,700 จุดแน่นอน
**หุ้น บมจ.ทีคิวเอ็ม คอร์ปอเรชั่น (TQM) โบรกเกอร์ขายประกันรายใหญ่สุดของประเทศไทย ราคาหุ้นขึ้นมาทำนิวไฮอีกครั้งที่ระดับ 36.50 บาท และเมื่อวานนี้ก็ปิดที่ระดับนี้ด้วย แต่จากที่ราคาหุ้นวิ่งขึ้นร้อนแรงมาหลายวัน ก็มีความเป็นไปได้ที่อาจเผชิญกับแรงขายทำกำไร แต่ราคาหุ้นคงไม่ได้ลงวูบวาบ เพราะหุ้นตัวนี้มีแต่คนทยอยเก็บเข้าพอร์ต หรือ “เก็บมากกว่าซื้อ” นั่นแหละ ราคาหุ้นจึงถือว่ายืนแข็งมาก แม้จะใกล้ชนเป้าหมาย 36.75 บาทแล้ว
**วันนี้ (3 พ.ค.) บมจ.วีรันดา รีสอร์ท ใช้ชื่อย่อหลักทรัพย์ VRANDA เข้าซื้อขายใน SET กลุ่มอุตสาหกรรมบริการ หมวดธุรกิจการท่องเที่ยวและสันทนาการ หรือภาษาโบรกฯ ก็คือ “กลุ่มโรงแรม เพราะรายได้หลัก ๆ มาจากธุรกิจโรงแรม (55%) และส่วนที่เหลือมาจากกลุ่มพัฒนาอสังหาริมทรัพย์ (40-44%) และที่เหลือมาจากร้านอาหาร ร้านขนม ส่วนราคา IPO คือ 10 บาท พี/อี 13.5 เท่า  ส่วนพี/อีกลุ่มโรงแรมตอนนี้เขาเล่นกันที่ 30 เท่า ทำให้หุ้นมีอัพไซด์ หรือมีส่วนลดจากราคาไอพีโอพอสมควร
**กิตติพันธ์ อนุตรโสตถิ กรรมการผู้จัดการใหญ่และประธานเจ้าหน้าที่บริหาร CIMBT ที่กำลังขอลาพักเป็นการชั่วคราวจนถึง 31 พฤษภาคมนี้ ล่าสุดที่ประชุมคณะกรรมการธนาคารมีมติอนุมัติแต่งตั้ง อดิศร เสริมชัยวงศ์ รองกรรมการผู้จัดการใหญ่อาวุโส (Deputy CEO) ผู้บริหารสูงสุดธุรกิจรายย่อย และรับหน้าที่ดูแลโครงการ Fast Forward ให้ดำรงตำแหน่งรักษาการแทน “กิตติพันธ์” ระหว่าง  1-31 พฤษภาคม 2562 จากก่อนหน้านี้ที่ “โอมาร์ ซิดดิก บิน อามิน โนเออร์ ราชิด” (กรรมการ CIMBT) ได้รักษาการมาช่วงเวลาหนึ่งแล้ว
**ธนาคารกลางอังกฤษ (BoE) มีมติเอกฉันท์ 9 : 0 เสียงให้คงอัตราดอกเบี้ยนโยบายที่ระดับ 0.75% ในการประชุมนโยบายการเงินเมื่อวานนี้ (2 พ.ค.) และเป็นไปตามการคาดการณ์ของนักวิเคราะห์  ส่วนก่อนหน้านี้  BoE ปรับขึ้นอัตราดอกเบี้ยเพียง 2 ครั้งนับตั้งแต่ปี 2551 ซึ่งเกิดวิกฤติการเงินทั่วโลก โดยปรับขึ้นอัตราดอกเบี้ยในเดือน พ.ย. 2560 และเดือน ส.ค.ในปีที่แล้ว
**หุ้นไฟฟ้ายังร้อนแรง ไม่มีลัดวงจรแน่นอน เพราะพื้นฐานตอนนี้ ต้องบอกว่า “แน่นเปรี๊ยะ” โดยเฉพาะจากแผน PDP ใหม่ที่ออกมา ตั้งเป้าเพิ่มกำลังการผลิตไฟฟ้าอีก  56,431 เมกะวัตต์ ส่งผลให้หุ้น GULF BGRIM RATCH ยังทะยานได้ต่อ รวมถึง EA ที่เมื่อวานนี้ราคาหุ้นมีมูลค่าการซื้อขายสูงสุดกว่า 2,518 ล้านบาท ราคาหุ้นปิด 57.25 บาท สูงสุดในรอบ 14 เดือน ส่วน RATCH มีโบรกฯ ให้ราคาเป้าหมาย 62.0 บาท จากผลประกอบการเติบโตมั่นคง จากสัญญาซื้อขายไฟฟ้าระยะยาวกับภาครัฐ มี Growth story จากแผนการเข้าลงทุนในโรงไฟฟ้าใหม่ มีเงินปันผลสม่ำเสมอให้ Dividend yield ประมาณ 4-5% ต่อปี
**หุ้นกลุ่มธนาคารพาณิชย์ ราคาที่ร่วงลงไปก่อนหน้านี้ถือว่าสะท้อนปัจจัยลบต่าง ๆ ไปหมดแล้ว ล่าสุดราคาเริ่มดีดกลับมาทั้ง BBL KBANK SCB ส่วนแบงก์กลาง TISCO และ TCAP ก็กลับมาได้เช่นกัน ส่วน TMB ตอนนี้ยังกลับบ้านไม่ถูก ราคามาอยู่ที่ 2.00 บาท บนแนวรับสำคัญพอดี ลุ้นว่าจะหลุดหรือไม่ เพราะหากหลุดนั้น โอกาสดีดกลับมายากเหลือเกินจ๊ะพี่จ๋า หรือไม่ก็ต้องรอหลังควบกับ TBANK เสร็จโน่นเลยล่ะ